Philip Burger (gebore in Pretoria, 28 Augustus 1980) is ’n rugbyspeler wat vir die Cheetahs op vleuel en heelagter gespeel het in die Superrugbyreeks en vir die Vrystaat Cheetahs en Griffons in die Curriebeker- en Vodacombekerreekse. Burger het ook vir die Blitsbokke (die nasionale Sewesspan) uitgedraf. Hy is die seun van Thys Burger wat die Springbokke in drie toetse verteenwoordig het. Burger het in 2002 vir die Vrystaatse Vodacombekerspan uitgedraf en was in dieselfde jaar in die Pumas se Curriebekergroep. In 2003 was hy in die Pumas se Vodakomskildgroep en ook in die SWD Arende se Curriebekergroep en in 2004 was hy by die Griekwas betrokke voordat hy vir die Vrystaat begin speel het. Aan die einde van die Suid-Afrikaanse rugbyseisoen in 2007 is hy na Frankryk waar hy vir vier seisoene vir Perpignan gespeel het. In 2011 het hy sy terugkeer na Suid-Afrika gemaak en aan die einde van 2012 het hy sy rugbystewels opgehang. Philip Burger by SARugby.co.za Burger se profiel op itsrugby.co.uk Hierdie artikel is ’n saadjie. Voel vry om Wikipedia te help deur dit uit te brei.